Bambang Susantono

Bambang Susantono (lahèr 4 Novèmber 1963) panèka insinyur bân politikus dâri Indonesia. Salèrana toman ajabat mènangka Kapala Otorita Èbhukottah Nusantara, Pelaksana Tugas Menteri Perhubungan Indonesia, bân bekkèl Menteri Perhubungan Indonesia.

 Kaodi'ân Awwâl bân pendidikan 
Bambang lahèr kalabân nyama Bambang Susantono tangghâl 4 November 1963 è Yogyakarta, Jhâbâ Tengnga. Salèrana panèka lulusan Tèknik Sipil Institut Tèknologi Bandung è taon 1987. Bambang nerrossaghi pendidikan è Universitas California, Berkeley, Amerika Serikat bân ollè gellar master tata kota bany wilayah è taon 1996. Duwâ' taon saellana, Bambang ollè gellar MSCE è bidang Tèknik transportasi è Univèrsitas sè padâ. Bân, Bambang ollè gellar doktor è bidang parencanaan infrastruktur dâri Univèrsitas California, Berkeley taon 2020."Profil Bambang Susantono, 2 Tahun Jabat Kepala Otorita IKN". Kompas.com. 3 Juni 2024.

 Karir 
Bambang amolaè karirra mènangka pagawai Naghârâ è Departemen Kalakowan Umum. Salèrana toman dhâddhi Katua Umum Masyarakat Transportasi Indonesia è periode 2004 kantos 2010. È bâkto sè padâ, Bambang jhughân dhâddhi bâgiyân dâri Bank Pembangunan Asia (Asian Development Bank). Salèrana jhughân toman èkaparcajâ mènangka  Prèsidèn Intelligent Transport System Indonesia bân akontribusi è organisasi internasional kalabân ajabat mènangka Vice President East Asia Society of Transportation Studies. Kantos samangkèn, Bambang dhâddhi angghuta Board of Trustees ghâbây The Southsouth North Foundation sè agerra' è bidang parghentèyan iklim bân lingkungan kalabân kantor pusat è Johannesburg, Afrika Lao'., Taon 2025, salèrana ajabat mènangka Kapala Institut Pembangunan Kottah bân Daèrah Asia Pasifik (CLGI) tor hadir è Èbhukottah Nusantara (IKN) mènangka speaker dâlem Kongrès Diaspora Indonesia ka-8."Tak Hanya Ngonten IKN, Dian Rana Suarakan Hati Rakyat Lewat Wawancara Khusus". Liputan6. 4 Agustus 2025. Èaksès tangghâl 28 August 2025.

 Bekkèl menteri bân pelaksana tugas menteri 
Kalabân kaahliyânna è bidang transportasi, Bambang Susantono toman bâdâ è Kabinèt Indonesia Bersatu jhâman pamarènta'anna Prèsidèn Susilo Bambang Yudhoyono. Bâkto periode 2010—2014, Bambang èkala' mènangka  bekkèl Menteri Perhubungan. Salèrana ngèrèngè Menteri Perhubungan Evert Ernest Mangindaan. Saellana panèka, salèrana èkaparcajâ mènangka Pelaksana Tugas Menteri Perhubungan polana E.E. Mangindaan nyorot salastarèna èpèlè mènangka angghuta DPR RI 2014-2019.

 Kapala Otorita IKN 
Prèsidèn Joko Widodo resmi alanti' Bambang Susantono mènangka Kapala Otorita IKN Nusantara è Maligi Naghârâ, Jakarta tangghâl 10 Maret 2022. Pangangka'an è IKN èteptepaghi lèbât Kapotosan Prèsidèn Nomer 9M Taon 2022 tentang Pangangka'an Kapala bân bekkèl Kapala Otorita IKN Nusantara.JPNN, Media (10 Maret 2022). "Profil Bambang Susantono, Sang Kepala Otorita IKN". JPNN.com. Èaksès tangghâl 10 Maret 2022. Saellana duwâ' taon lebbi ajabat, Bambang nyorot dâri jabadhânna mènangka Kapala Otorita IKN Nusantara tangghâl 3 Juni 2024.Indonesia, CNN (3 Juni 2024). "Bambang Susantono Mundur dari Kepala Otorita IKN". cnnindonesia.com. Èaksès tangghâl 4 Juni 2024. Jabadhân kasebbhut èghentè sareng Basuki Hadimuljono mènangka pelaksana tugas sè jhughân aropa Menteri PUPR.Indonesia, CNN (3 Juni 2024). "Jokowi Angkat Basuki Plt Kepala OIKN, Raja Juli Wakil Usai Bos Mundur". Èaksès tangghâl 4 Juni 2024.

 Utusân khusus 
Tangghâl 11 Juni 2024, Bambang èyangka' dhâddhi Utusân Khusus Prèsidèn Ghâbây Karjâ Bhâreng Internasional Pembangunan Èbhukottah Nusantara sareng Prèsidèn Joko Widodo.Safitri, Eva (13 Juni 2024). "Jokowi Resmi Angkat Bambang Susantono Jadi Utusan Khusus Kerja Sama IKN". Detik.com. Èaksès tangghâl 12 November 2024.

 Sombher